Държавен вестник, бр. 30, 2006 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  30
Забрана за фактически установявания
Чл. 220. Върховният административен съд
преценява прилагането на материалния закон
въз основа на фактите, установени от първоин-
станционния съд в обжалваното решение.
Решение по касационното оспорване
Чл. 221. (1) Върховният административен съд
се произнася с решение в едномесечен срок от
заседанието, в което е приключило разглежда-
нето на делото.
(2) Върховният административен съд оставя
в сила решението или го отменя в оспорваната
му част, ако е неправилно.
(3) Когато решението е недопустимо, Вър-
ховният административен съд го обезсилва в
оспорваната част, като прекратява делото, връ-
ща го за ново разглеждане или го препраща на
компетентния съд или орган.
(4) Когато административният орган със
съгласието на останалите ответници оттегли
административния акт или издаде акта, чието
издаване е отказал, Върховният администрати-
вен съд обезсилва постановеното по този акт
или отказ съдебно решение като недопустимо и
прекратява делото.
(5) Когато решението е нищожно, Върхов-
ният административен съд обявява нищожност-
та му изцяло и ако делото не подлежи на прек-
ратяване, го връща на първоинстанционния съд
за постановяване на ново решение.
(6) Когато пред Върховния администрати-
вен съд е сключено споразумение, съдът го
потвърждава с определение, с което обезсилва
съдебното решение и прекратява делото.
Правомощия на Върховния административен
съд при отмяна на решението
Чл. 222. (1) Когато отмени решението, Вър-
ховният административен съд решава делото
по същество.
(2) Върховният административен съд връща
делото за ново разглеждане от друг състав на
първоинстанционния съд, когато:
1. установи съществено нарушение на съдо-
производствените правила;
2. трябва да се установят факти, за които съ-
бирането на писмени доказателства не е доста-
тъчно.
Окончателност на касационното решение
Чл. 223. Касационното решение е оконча-
телно.
Задължителност на указанията по прилагане
на закона
Чл. 224. Указанията на Върховния админис-
тративен съд по тълкуването и прилагането на
закона са задължителни при по-нататъшното
разглеждане на делото.
Разглеждане на жалбата и протеста срещу
повторно постановеното решение
Чл. 225. Жалбата или протестът срещу пов-
торно постановеното решение се разглежда от
друг състав на Върховния административен съд.
Ново разглеждане на делото от първоинстан-
ционния съд
Чл. 226. (1) Първоинстанционният съд раз-
глежда делото по общия ред, като производст-
вото започва от първото незаконосъобразно про-
цесуално действие, послужило като основание
за връщане на делото.
(2) При новото разглеждане на делото се
допускат само писмени доказателства, които
не са могли да бъдат известни на страната,
както и доказателства за новооткрити или но-
вонастъпили обстоятелства след първоначал-
ното разглеждане на делото от първоинстан-
ционния съд.
(3) Съдът се произнася и по разноските за
водене на делото във Върховния администра-
тивен съд.
Правомощия на Върховния административен
съд при отмяна на новото решение
Чл. 227. (1) Когато решението на първоин-
станционния съд бъде отменено повторно, Вър-
ховният административен съд решава делото
по същество.
(2) Върховният административен съд, след
като отмени решението, събира и нови доказа-
телства, когато основанието за отмяна налага
това. В този случай се допускат и писмени дока-
зателства, които не са могли да бъдат известни
на страната, както и доказателства за новоотк-
рити или новонастъпили обстоятелства след
повторното разглеждане на делото от първоин-
станционния съд.
Субсидиарно прилагане
Чл. 228. За неуредените в тази глава въпро-
си се прилагат съответно разпоредбите за пър-
воинстанционното производство.
Г л а в а  т р и н а д е с е т а
ОБЖАЛВАНЕ НА ОПРЕДЕЛЕНИЯТА
И РАЗПОРЕЖДАНИЯТА
Предмет на обжалване
Чл. 229. (1) На обжалване с частна жалба
подлежат определенията и разпорежданията:
1. които преграждат по-нататъшното разви-
тие на производството;
2. в случаите, изрично посочени в закона.
(2) Не подлежат на обжалване определени-
ята и разпорежданията, постановени в произ-
водство пред петчленен състав на Върховния
административен съд, освен ако производство-
то е за отмяна на влязъл в сила съдебен акт.
Срок за обжалване
Чл. 230. Частната жалба се подава в 7-дне-
вен срок от съобщаване на определението или
разпореждането, а когато то е постановено в
съдебно заседание—от деня на заседанието за
страната, която е присъствала.
Форма на обжалване
Чл. 231. По отношение на частната жалба
се прилагат съответно разпоредбите на чл. 212,
213 и 216.